b'\n_START_ARTICLE_\nSota el foc\n_START_SECTION_\nArgument\n_START_PARAGRAPH_\nEl fot\xc3\xb2graf de guerra estatunidenc Russell Price (Nick Nolte) es troba en la Nicaragua de 1979 per realitzar un reportatge sobre la revoluci\xc3\xb3 contra el dictador Anastasio Somoza. Li costa informar amb neutralitat a la vista de la crueltat de la lluita de la poblaci\xc3\xb3 civil contra la Gu\xc3\xa0rdia Nacional. Quan la guerrilla  del FSLN li encarrega una fotografia del comandant Rafael, un dels seus l\xc3\xadders m\xc3\xa9s populars, del que es diu que est\xc3\xa0 mort, Price es veu involucrat en els esdeveniments. Al costat dels seus col\xc2\xb7legues Claire (Joanna Cassidy) i Alex (Gene Hackman) ha d\'ocultar-se perqu\xc3\xa8 no el trobi la Gu\xc3\xa0rdia Nacional, que compta amb l\'ajuda del amoral mercenari estatunidenc Oates (Ed Harris), un vell conegut de Price.\n_START_SECTION_\nAntecedents reals\n_START_PARAGRAPH_\nPart de la hist\xc3\xb2ria est\xc3\xa0 inspirada en el cas real del periodista estatunidenc\xc2\xa0Bill Stewart, qui al juny de 1979 va ser assassinat a Managua, al costat del seu int\xc3\xa8rpret nicarag\xc3\xbcenc Juan Espinoza, a mans de la Gu\xc3\xa0rdia Nacional de Somoza. El crim, que va ser registrat per la c\xc3\xa0mera de Stewart, va provocar repulsa internacional i va motivar que l\'administraci\xc3\xb3 Carter\xc2\xa0pos\xc3\xa9s fi a 43 anys de suport militar nord-americ\xc3\xa0 a la dictadura somocista, la qual cosa va permetre el triomf de la revoluci\xc3\xb3 sandinista al mes seg\xc3\xbcent.\n_START_SECTION_\nProducci\xc3\xb3\n_START_PARAGRAPH_\nVa ser rodada en el sud-est de M\xc3\xa8xic, exactament a \xc2\xa0Chiapa de Corzo, Chiapas, usant: localitzacions el Ca\xc3\xb1on de Sumidero\xc2\xa0i una petita col\xc3\xb2nia del municipi de Chiapa de Corzo\xc2\xa0anomenada Am\xc3\xa9rica Libre i a Oaxaca de Ju\xc3\xa1rez, Oaxaca, destacant diversos edificis hist\xc3\xb2rics d\'aquesta.\n_START_SECTION_\nBanda sonora\n_START_PARAGRAPH_\nLa banda sonora, composta per Jerry Goldsmith i interpretada pel guitarrista de jazz Pat Metheny, va estar nominada a l\'Oscar. La pe\xc3\xa7a instrumental que apareix en els cr\xc3\xa8dits finals ("Nicaragua") va ser utilitzada per Quentin Tarantino per musicalitzar una escena de la pel\xc2\xb7l\xc3\xadcula Django Unchained (2012).'